અન્ય એક મહિલા-પ્રવાસીએ મિડ-ડે LOCALને ફરિયાદ કરતાં જણાવ્યું હતું કે ‘રોજ અહીંથી પસાર થતી હોઉં છું ત્યારે સવારથી લઈને રાત સુધી ફેરિયાઓ સ્ટેશનની અંદર બેસેલા જોવા મળે છે. પોતાનો સામાન ફેલાવીને અડધી જગ્યા રોકી લે છે જેના કારણે પ્રવાસીઓને પસાર થવામાં પરેશાની થાય છે. આમ પણ સ્ટેશન પર ભીડ હોવાને કારણે લોકો એકમેકથી ટકરાઈ જતા હોય છે એવામાં કેટલાક પુરુષો આનો ફાયદો ઉઠાવી જાણીજોઈને મહિલાઓ સાથે ટકરાતા હોય છે. ફેરિયાઓને કારણે મહિલાઓને તો ભીડના સમયે સ્ટેશન પરથી પસાર થવું ભારે ત્રાસદાયક થઈ જાય છે. વહેલી તકે ફેરિયાઓને સ્ટેશનની બહાર ખસેડવામાં આવે તો સારું.’